**POUK SLOVENŠČINE NA DALJAVO V 6. RAZREDU**

**PONEDELJEK, 23. 3. 2020**

**Dragi šestošolci, lepo pozdravljeni!**

**Upam, da ste vsi zdravi.**

Za nami je že teden dni pouka na daljavo in verjamem, da ste že kar dobro usvojili značilnosti glagola in ga znate v besedilu prepoznati in ločiti od preostalih besednih vrst.

Glagole pa lahko tudi **spregamo**, to pomeni, da jim lahko spreminjamo obliko glede na **glagolsko osebo** (poznamo 1., 2. in 3. osebo) in **število** (ednina, dvojina, množina).

S pojmom **oseba** smo se že seznanili pri osebnih zaimkih, **število** pa ste znali določati pri samostalnikih.

**Danes se boste torej naučili glagol spregati:**

1. Najprej si temeljito **preberite** besedilo v razlagalnem okvirčku **v SDZ na str. 23.**
2. V zvezek za jezik **napišite** naslov **Glagolska oseba in število (spreganje glagola)** in **prepišite** primere iz razlagalnega okvirčka (SDZ str. 23) tako pregledno, kot so zapisani v SDZ.
3. Sedaj pa se lahko lotite **reševanja** 1. naloge v SDZ na str. 23.
4. Če vam naloga ni predstavljala večjih težav in vam vzela preveč časa, **se lotite** še naloge na naslednji strani v SDZ, to **je 2. naloga na str. 24.**

**Želim vam uspešno učenje in delo. Pri reševanju nalog si lahko pomagate tudi z razlago in preglednicami,ki jih imate na zavihku delovnega zvezka za jezik.**

**Ostanite zdravi!**

**Vam želi vaša učiteljica slovenščine**

**Irena Pak**